**Ministru kabineta noteikumu projekta**

**„****Memoriālo muzeju apvienības publisko maksas pakalpojumu cenrādis”** **sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Memoriālo muzeju apvienības publisko maksas pakalpojumu cenrādis” (turpmāk – Projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2012.gada 18.decembra noteikumu Nr.927 „Memoriālo muzeju apvienības nolikums” 5.1.apakšpunktu Memoriālo muzeju apvienībai (turpmāk – muzeju apvienība) ir tiesības iekasēt maksu par muzeju apvienības sniegtajiem publiskajiem maksas pakalpojumiem. Pašlaik maksu par muzeju apvienības sniegtajiem publiskajiem maksas pakalpojumiem nosaka 2010.gada 1.jūnija muzeju apvienības direktores apstiprinātais publisko maksas pakalpojumu cenrādis. Saskaņā ar Likuma par budžetu un finanšu vadību 5.panta devīto daļu muzeja sniegto publisko maksas pakalpojumu cenrādi nepieciešams apstiprināt Ministru kabinetā.  Muzeju apvienības publisko maksas pakalpojumu cenrādis ir izstrādāts saskaņā ar Ministru kabineta 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” (turpmāk – MK noteikumi Nr.333), ievērojot principu, ka maksa par publisko maksas pakalpojumu nepārsniedz muzeju apvienības publisko maksas pakalpojumu funkciju veikšanai nepieciešamo izdevumu apjomu. Muzeju apvienība cenas par publiskajiem maksas pakalpojumiem ir noteikusi tik augstas, cik lielas ir ar muzeju apvienības publisko maksas pakalpojumu sniegšanu saistītās tiešās un netiešās izmaksas. Projekta sākotnējās ietekmes novērtējuma ziņojuma (anotācijas) 1.pielikums „Memoriālo muzeju apvienības publisko maksas pakalpojumu cenu kalkulācija” ir izstrādāts atbilstoši MK noteikumu Nr.333 9. un 12.punktā noteiktajai kārtībai.  Lai veicinātu muzeju apvienības muzeju ekspozīciju apskati un kultūras vērtību pieejamību sabiedrībai, izvērtējot muzeju apvienības budžeta iespējas un specifiku, kā arī, lai veicinātu muzeju apvienības muzeju apmeklētāju skaita palielināšanos, Projekta 3.punktā ir noteiktas apmeklētāju grupas, kuras ir atbrīvotas no ieejas maksas par Projekta pielikuma 1.punktā noteiktajiem muzeju apvienības publiskajiem maksas pakalpojumiem, vienlaikus Projekta 3.14. un 3.15.apakšpunktā nosakot atbrīvojumu no maksas par šo pakalpojumu no muzeju apvienības apmeklētājiem - Starptautiskajā muzeju dienā – 18.maijā, Ojāra Vācieša memoriālajā muzejā – 13.novembrī, Andreja Upīša memoriālajā muzejā – 4.decembrī, Jāņa Akuratera muzejā – 13.janvārī, Krišjāņa Barona muzejā – 31.oktobrī, Jaņa Rozentāla un Rūdolfa Blaumaņa muzejā – 18.martā un 2.janvārī, Raiņa un Aspazijas mājā – 11.septembrī un 16.martā, Raiņa un Aspazijas vasarnīcā – 11.septembrī un 16.martā, Raiņa muzejā „Jasmuiža” un Raiņa muzejā „Tadenava” – 11.septembrī.  Muzeju apvienības publisko maksas pakalpojumu cenrādis Projekta pielikuma 1.1. un 1.3.punktā nosaka samazinātu samaksu par muzeju apvienības sniegto pakalpojumu – muzeju apvienības ekspozīciju un izstāžu apmeklējumu, šādām personu grupām - izglītojamie, studenti, pensionāri, kā arī attiecībā uz ģimenes biļeti muzeja ekspozīcijas un izstādes apmeklējumam (1 vai 2 pieaugušie ar 1 - 4 bērniem līdz 18 gadu vecumam vai viena daudzbērnu ģimene), ja kāds no pavadošajiem vecākiem uzrāda apliecinošu dokumentu vai **Latvijas Goda ģimenes apliecību „3+ Ģimenes karte”.**  Projekta 4.punkts nosaka, ka muzeju apvienības rīkoto pasākumu laikā maksu par cenrāža 1.punktā minētajiem pakalpojumiem neiekasē no muzeju apvienības pasākumu nodrošinātājiem, pasākumu goda viesiem, izglītības un kultūras nozares institūciju pārstāvjiem, valsts reprezentatīvās funkcijas nodrošinātājiem un pasākumu atbalstītājiem (sponsoriem) (uzrādot muzeju apvienības ielūgumu vai ieejas karti), nepārsniedzot 0,5 % apmeklējumus no kopējā pasākumu biļešu skaita gada laikā.  Lai veicinātu muzeju apvienības muzeju ekspozīciju pieejamību, Projekta 5.punktā ir noteikts, ka maksu par Projekta pielikuma 1.punktā noteiktajiem muzeju apvienības publiskajiem maksas pakalpojumiem neiekasē katra mēneša pēdējā sestdienā. Projekta 6.punktā ir noteikts, ka muzeju apvienības noteiktajās akciju dienās Projekta pielikuma 1.punktā noteiktie muzeju apvienības publiskie maksas pakalpojumi apmeklētājiem tiek sniegti, piemērojot 50 % atlaidi, izņemot šo noteikumu 3.punktā noteiktos gadījumus. Lai informētu apmeklētājus un pievērstu uzmanību tam, ka muzeju apvienībā ir vairāki muzeji, kā arī motivētu tos apmeklēt, muzeju apvienība piedāvā jaunu muzeju ekspozīcijas un izstādes apmeklējuma pakalpojumu ekonomiski izdevīga piedāvājuma kompleksās 24 stundu biļetes formā, kas ļauj apmeklēt 2 muzejus par samazinātu cenu 1,50 *euro* (izglītojamiem, studentiem, pensionāriem), 3,00 *euro* pārējiem apmeklētājiem un 5,00 *euro* ģimenei.  Projektā noteiktajos gadījumos (projekta 3. – 6.punkts), kad tiek piemēroti atvieglojumi, pakalpojuma cena nesegs aprēķinātās pakalpojuma tiešās un netiešās izmaksas. Cenas atvieglojuma daļa tiek segta no valsts pamatbudžeta dotācijas daļas.  Kopš 2010.gada muzeju apvienības muzeju publisko maksas pakalpojumu izcenojumi netika paaugstināti (izņemot maksu par muzeju telpu īslaicīgu izmantošanu). Bet ievērojot to, ka ir cēlusies gan minimālā alga, gan muzeju apvienības muzeju ēku apsaimniekošanas izdevumi un komunālo maksājumu tarifi, ir nepieciešams paaugstināt muzeja ekspozīciju un izstāžu apmeklējuma pamatcenu no 1,42 *euro* uz 2,00 *euro*, kā arī sniegto mutisko konsultāciju par tēmu, kas atbilst muzeja struktūrvienības profilam, cenu no 2,85 *euro* uz 3,00 *euro*. Lai veicinātu Latvijas ģimenes vairāk pavadīt laiku kopā kvalitatīvi un izglītojoši atpūšoties, muzeju apvienība ir samazinājusi ģimenes biļetes cenu muzeja ekspozīcijas un izstādes apmeklējumam no 4,27 *euro* uz 3,00 *euro*, tādā veidā šo pakalpojumu padarot finansiāli pieejamāku plašākam sabiedrības lokam. Pieaudzis ir pieprasījums pēc muzeja apvienības pakalpojuma - rakstiskas konsultācijas par dažādām tēmām, kas atbilst muzeja struktūrvienības profilam, izsniegšanas, tādēļ cenrādī ir ieviests šāds jauns pakalpojums, nosakot cenu par 1 konsultāciju (līdz 1800 zīmēm) 10,00 *euro* apmērā.  Ņemot vērā līdzšinējo pieredzi, muzeju apvienība ir nonākusi pie slēdziena, ka ir nepieciešams pagarināt muzeja sniegtā pakalpojuma - gida pakalpojums grupām muzeja ekspozīcijās un izstādēs valsts valodā īstenojamās ekskursijās garumu no 45 - 60 minūtēm. Ievērojot to, ka no 2010.gada valstī ir palielināta minimālā un vidējā alga, tas kopā ar muzeju apvienības muzeju ēku apsaimniekošanas izdevumu un komunālo maksājumu tarifu pieaugumu ir radījis nepieciešamību paaugstināt muzeja apvienības piedāvāto ekskursiju cenu muzeja ekspozīcijās un izstādēs valsts valodā no 2,85 *euro* uz 5,00 *euro*. Vienlaikus muzeju apvienība ir nedaudz samazinājusi ekskursiju cenu muzeja ekspozīcijās un izstādēs svešvalodā (krievu, angļu) no 7,11 *euro* uz 7,00 *euro*. Muzeju apvienība ir ieviesusi jaunu pakalpojumu - audiogidu Ojāra Vācieša muzejā un līdzīgu pakalpojumu plāno ieviest arī citos muzeju apvienības muzejos, nosakot cenu 1 izmantošanas reizei 1 personai 3,00 *euro* apmērā.  Muzeju apvienības sniegtais pakalpojums – muzeja izglītojošās programmas ir pārveidotas garākas (pirmsskolas vecuma bērniem, programmas ilgums 45 - 60 minūtes, pārējiem apmeklētājiem, programmas ilgums 45 - 90 minūtes), piedāvājot arī muzeju organizētas praktiskas aktivitātes, kas prasa papildus ne tikai laika, bet arī izmantojamā materiāla resursus. Līdz ar to ir nepieciešams nedaudz palielināt muzeja izglītojošās programmas maksu no 0,71 *euro* uz 1,00 *euro* pirmsskolas vecuma bērniem un no 1,42 *euro* uz 2,00 *euro* pārējiem apmeklētājiem.  Līdz šim muzeju apvienības sniegtais pakalpojums - muzeja speciālista sagatavotu lekciju apmeklējums maksāja 0,71 *euro*, bet, ja tika izmantoti arī papildus izdales materiāli - tad 2,13 *euro*. Muzeju apvienība secinājusi, ka ir nepieciešams sīkāk diferencēt cenu kategorijas (attiecībā pret mērķauditoriju, lekcijas ilgumu un grupas lielumu), turklāt, ir nepieciešams paaugstināt šī pakalpojuma maksu, jo līdz šim noteiktā cena par pakalpojumu nesedz iesaistīto muzeja darbinieku ieguldītā laika resursa izmaksas pietiekamā apmērā. Samaksu nepieciešams diferencēt - par muzeja speciālista sagatavotu lekciju apmeklējumu 1,50 *euro* – 2,00 *euro* izglītojamiem, studentiem un pensionāriem, bet pārējiem apmeklētājiem – no 2,50 *euro* līdz 3,00 *euro*. Līdz šim muzeja speciālista pēc pasūtījuma sagatavotas lekcijas apmeklējuma cena bija 4,27 *euro*, bet muzeju apvienība uzskata, ka nepieciešams diferencēt mērķauditoriju, kurai tiek gatavota muzeja speciālista pēc pasūtījuma sagatavota lekcija, cenu nosakot 4,00 *euro* (izglītojamiem, studentiem, pensionāriem) un 6,00 *euro* (pārējiem apmeklētājiem).  Līdz šim muzeju apvienības tematiska pasākuma apmeklējuma cena ar profesionāla mākslinieka piedalīšanos (4,27 *euro*) bija krietni augstāka nekā tematiska pasākuma apmeklējumam, kuram nebija piesaistīts šāds mākslinieks (1,42 *euro*). Muzeju apvienība uzskata, ka šāda pieeja cenas veidošanai ir jāmaina un cena ir jādiferencē attiecībā pret citu rādītāju – tematiska pasākuma apmeklējuma ilgumu (no 1,00 *euro* līdz 5,00 *euro* dažādām apmeklētāju grupām) dažādos pasākumu garumos (pasākuma ilgums 45 - 60 minūtes vai 90 - 120 minūtes).  Līdzšinējā pieredze muzeju apvienības pakalpojumu sniegšanā, kas saistīta ar muzeju apvienības krājuma izmantošanu Andreja Upīša memoriālajā muzejā un Ojāra Vācieša muzejā, liek secināt, ka ir nepieciešams pārgrupēt un ieviest izmaiņas. Muzeju apvienība ir uz pusi samazinājusi cenu par muzeju krājuma priekšmetu atlasi, nosakot cenu 0,70 *euro* par 1 muzeja krājuma priekšmeta atlasi. Bet ievērojot to, ka ir palielinājušās administratīvās izmaksas ar minēto muzeju krājuma priekšmetu izmantošanu publicēšanai saistītajiem muzeju krājuma izmantošanas pakalpojumiem, to cena ir palielināta no 7,11 *euro* uz 10,00 *euro*, atsevišķi izdalot cenu kategoriju par krājuma izmantošanu komerciālos nolūkos - 15,00 *euro* par 1 priekšmetu (publicēšanai dažādos, ar literatūras vai kultūras vēsturi nesaistītos, izdevumos, t.sk. TV un kino) un 30,00 *euro* par 1 priekšmetu (publicēšanai, reklāmas u.c. ar muzeja pamatdarbību nesaistītos komerciālos nolūkos). Ievērojot Ministru kabineta 2006.gada 21.novembra noteikumu Nr.956 „Noteikumi par nacionālo muzeju krājumu” 89.2.apakšpunktā noteikto, ir ieviesta maksa par muzeja krājuma priekšmetu deponēšanu neakreditētiem muzejiem un citām institūcijām. Cena par muzeja krājuma priekšmetu kserokopēšanu tiek palielināta no 0,44 centiem uz 0,50 centiem, ņemot vērā jau augstāk minēto ar darbinieku pārvaldību un uzturēšanu saistīto izmaksu pieaugumu. Vienlaikus par 0,15 centiem ir palielināta maksa par muzeja krājuma priekšmetu fotografēšanu, bet par 0,42 centiem samazināta maksa par muzeja krājuma priekšmetu digitālā attēla izdrukāšanu, pateicoties jaunāka muzeja tehniskā aprīkojuma ieviešanai.  2016.gadā pēc rekonstrukcijas savas durvis vērs vairāki memoriālo muzeju apvienības muzeji – Raiņa un Aspazijas vasarnīca, Raiņa un Aspazijas māja, Raiņa muzejs „Tadenava”, Jāņa Akuratera muzejs. Tie būs labiekārtoti un piedāvās plašāka spektra iespējas, kas prasīs lielākus finanšu līdzekļus to uzturēšanai un attiecīgi rada nepieciešamību paaugstināt īres maksu par muzeju atsevišķu zāļu un telpu īri no līdzšinējiem 25,00 *euro* uz 40,00 *euro*. Ņemot vērā līdz 2016.gadam veikto vērienīgo muzeju apvienības muzeju rekonstrukciju, muzeju apmeklētājiem tiks piedāvāts īrēt plašāku un labāk aprīkotu atsevišķu muzeju telpu klāstu (multifunkcionālas zāles, nodarbību telpas, šķūnis, lauku pirts u.c.), cenrāža projektā ir iekļauts cenu piedāvājums arī jaunajam piedāvājumam.  Projekta pielikumā norādītajiem pakalpojumiem, kas saistīti ar kultūras vēstures izpēti, zinātni vai izglītību pievienotās vērtības nodoklis netiek piemērots saskaņā ar [Pievienotās vērtības nodokļa likuma](http://likumi.lv/ta/id/253451-pievienotas-vertibas-nodokla-likums) [52.panta](http://likumi.lv/ta/id/253451-pievienotas-vertibas-nodokla-likums#p52) pirmās daļas 17.punkta "d" apakšpunktu. Pārējiem Projekta pielikumā norādītajiem pakalpojumiem, kas tieši nav saistīti ar kultūras vēstures izpēti, zinātni vai izglītību, pievienotās vērtības nodokli nepiemēro saskaņā ar [Pievienotās vērtības nodokļa likuma](http://likumi.lv/ta/id/253451-pievienotas-vertibas-nodokla-likums) [59.panta](http://likumi.lv/ta/id/253451-pievienotas-vertibas-nodokla-likums#p59) pirmo daļu.  Ministru kabineta 2010.gada 12.oktobra noteikumu Nr.972 „Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu” 4.punkts nosaka, ka tiesību aktos, saskaņā ar kuriem veicams maksājums valsts budžetā, ir jānosaka norēķinos ar valsts budžetu izmantojamie maksas pakalpojumu veidi. Lai nodrošinātu muzeju apvienības publisko maksas pakalpojumu pieejamību sabiedrībai, Projekta 7.punkts nosaka muzeju apvienības tiesības iekasēt maksu par publiskajiem maksas pakalpojumiem (a) ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē; (b) skaidrā naudā muzeju apvienības kasē; (c) muzeju apvienībā ar maksājumu karti maksājumu karšu pieņemšanas terminālī vai citā alternatīvā sistēmā, ja muzeju apvienība vai starpniekinstitūcija to tehniski nodrošina. |
| 3. | Projekta izstrādē iesaistītās institūcijas | Memoriālo muzeju apvienība, Kultūras ministrija. |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ik gadu muzeju apvienības muzejus apmeklē vidēji 34 558 apmeklētāji. Tie ir tūristi no Latvijas un ārvalstīm (studenti, izglītojamie, pensionāri u.c. interesentu mērķgrupas). |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās publisko maksas pakalpojumu cenas ir vienādas vai pat zemākas par līdzīgu pakalpojumu cenām citās iestādēs un būtiski neietekmēs muzeju apvienības muzeju pieejamību sabiedrībai. Muzeju apvienības publisko maksas pakalpojumu cenu politika attiecībā uz sociāli vismazāk aizsargātajām personu grupām tiek nodrošināta, nosakot pazeminātu cenu noteiktām apmeklētāju grupām, kā arī nosakot sabiedrības grupas, kurām muzeju apvienības pamatpakalpojumi – pastāvīgās ekspozīcijas un izstāžu apmeklējums – ir pieejami bez maksas.  Iegūtie finanšu līdzekļi par muzeju apvienības sniegtajiem publiskajiem maksas pakalpojumiem tiks izlietoti muzeju apvienības sniegto publisko maksas pakalpojumu faktisko izmaksu segšanai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015. gads** | | Turpmākie trīs gadi (tūkst. *euro*) | | |
| **2016.** | **2017.** | **2018.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 13 500 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 13 500 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 13 500 | 0 | 0 | 0 | 0 |
| 2.1. valsts pamatbudžets | 13 500 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts aprēķins sniegts Projekta sākotnējās ietekmes novērtējuma ziņojuma (anotācijas) 1.pielikumā „Memoriālo muzeju apvienības publiskā maksas pakalpojumu cenu kalkulācija” un 2.pielikumā „Memoriālo muzeju apvienības publiskā maksas pakalpojuma sniegšanā iesaistīto darbinieku izlietotais darba laiks un atalgojums”. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2015.gadā finanšu resursi muzeju apvienības izdevumu segšanai sastāda 807 823 *euro* apmērā, tajā skaitā ieņēmumi no muzeju apvienības maksas pakalpojumiem un citi pašu ieņēmumi veido 13 500 *euro* (1,67% no muzeju apvienības resursiem izdevumu segšanai) un valsts budžeta dotācija no vispārējiem ieņēmumiem ir 794 323 *euro* (98,33% no muzeju apvienības resursiem izdevumu segšanai). Memoriālo muzeju apvienības ieņēmumi tiek ieskaitīti Kultūras ministrijas pamatbudžeta programmā „Kultūras mantojums”. Muzeju apvienības publisko maksas pakalpojumu cenrādis kā Ministru kabineta noteikumi tiek izstrādāts pirmo reizi un noteikumu projekta izstrāde nepalielina muzeju apvienības 2015.gada budžeta ieņēmumus no maksas pakalpojumiem un citus pašu ieņēmumus. Attiecīgi ieņēmumu izmaiņas 2016. - 2018.gadam ir iestrādātas jau budžeta bāzē, līdz ar to tās nav norādītas papildus, atsevišķi norādot tās anotācijas III sadaļas kolonnās. | | | | |

*Anotācijas IV, V sadaļa – Projekts šo jomu neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai veicinātu muzeju apvienības apmeklētību un nodrošinātu, lai sniegtie muzeju apvienības publiskie maksas pakalpojumi būtu maksimāli pieejami jebkuram sabiedrības loceklim, muzeju apvienības sniegto publisko maksas pakalpojumu izcenojumi ir noteikti iespējami zemi, līdz ar to Projekta izstrādes procesā sabiedrības pārstāvji netika iesaistīti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Memoriālo muzeju apvienība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

26.11.2015. 9:46

2445

R.Meinerte, 67229980

[Rita.Meinerte@memorialiemuzeji.lv](mailto:Rita.Meinerte@memorialiemuzeji.lv)